Nils Kvam

Nils Armand Kvam (1911–1973) var lokalpolitiker for Arbeiderpartiet i Verran, Steinkjer og Nord-Trøndelag. Han var ordfører i Verran 1946–1947, gruppeleder og formannskapsmedlem i Steinkjer og gruppeleder i fylkestinget.«Ordførere i gamle Verran kommune» I: Odd H. Vanebo. "Vet hvor godt vi har fått det og hvem vi kan takke for det", Verran arbeiderparti 100 år. Kirkenær : Lodiz, 2011. ISBN 978-82-998645-0-3«Verran i gammel og ny tid». Nord-Trøndelag & Inntrøndelagen, 28.12.1946«Nils Kvam død». Trønder-Avisa, 6.1.1954 

Kvam ble sekretær i Stranda arbeiderungdomslag i Verran i 1931. Han begynte å arbeide i Verran kommune i 1935, og arbeidet som formannskapssekretær, ligningssekretær, sosialsekretær. Etter to år som ordfører i Verran begynte han i 1947 som ligningssekretær i Verdal. Han ble kontorsjef (datidens «rådmann») i Egge kommune i 1951, og i 1962 ble han konsulent ved utbyggingsavdelingen i fylkeskommunen. 

Han hadde flere ulike styreverv som sprang ut fra det politiske engasjementet: formann i Inntrøndelag arbeiderparti, formann i Nord-Trøndelag Elektrisitetsverk 1947–55 og A/S Folla, styremedlem i Fylkesbilene i Nord-Trøndelag, Statens Landbruksbank 1965–69 og administrasjonskomiteen for Statens skoger.   

 Referanser 

Kategori:Ordførere i Verran
Kategori:Ap-ordførere i Nord-Trøndelag
Kategori:Personer fra Steinkjer kommune